Επιδημίες και σεισμοί στα χρόνια των πρώτων Ισαύρων.:
Creators: name: Αβραμίδου, Ειρήνη Παναγιώτη
Publisher: name: Aristotle University of Thessaloniki
Year: 2014
Subjects: Επιδημίες
Σεισμοί
Ίσαυροι
Epidemics
Earthquakes
Isaurian emperors

description: Σκοπό της παρούσας εργασίας αποτελεί η μελέτη τόσο των επιδημιών όσο και των σεισμικών φαινομένων κατά την περίοδο από το 717 έως το 775. Χρονικά καλύπτεται λοιπόν το μεγαλύτερο μέρος του 8ου αιώνα και πιο συγκεκριμένα το διάστημα εκείνο που το βυζαντινό θρόνο κατείχαν οι Ίσαυροι αυτοκράτορες Λέων Γ’ (717-741) και Κωνσταντίνος Ε’ (741-775). Γεωγραφικά το ενδιαφέρον εστιάζεται κυρίως στις περιοχές που βρίσκονταν εντός των ορίων της βυζαντινής αυτοκρατορίας, αλλά επεκτείνεται και σε περιοχές του αραβικού χαλιφάτου και της Ιταλίας, προκειμένου να καταστεί δυνατή, για την περίπτωση της επιδημίας της βουβωνικής πανώλης, η μελέτη της πορείας της νόσου. Ακόμη οι περιοχές αυτές έχουν ενδιαφέρον και για ένα επιπλέον λόγο, εξαιτίας των εμπορικών και πολιτικών επαφών που διατηρούσαν με τη βυζαντινή αυτοκρατορία. Όπως προέκυψε από την μελέτη των πηγών οι περισσότερες περιπτώσεις επιδημιών αφορούσαν σε ξεσπάσματα της βουβωνικής πανώλης. Για το λόγο αυτό εξετάζεται αρχικά η φύση της νόσου, ο τρόπος μετάδοσης της, καθώς και η παθολογία της. Ακολούθως παρουσιάζεται αναλυτικά η πορεία μετάδοσης του πρώτου ξεσπάσματος της στα χρόνια του Ιουστινιανού και αναφέρονται οι υπόλοιπες εμφανίσεις της ώσπου να φτάσουμε στην υπό εξέταση περίοδο. Για το χρονικό διάστημα που εξετάζεται γίνεται καταγραφή και ερμηνεία όλων των διαθέσιμων γραπτών πηγών και ακολουθούν τα συμπεράσματα από τη μελέτη τους. Πιο συγκεκριμένα αυτά αφορούν στη μετάδοση της νόσου από μία περιοχή σε μία άλλη μέσω των εμπορικών και των στρατιωτικών δρόμων, ακόμη στις ενέργειες που προέβησαν οι κάτοικοι και οι αρχές των πληγεισών περιοχών, προκειμένου να αντιμετωπίσουν τη συμφορά, αλλά και στις αντιλήψεις του πληθυσμού γύρω από τα αίτια των συμφορών αυτών. Τέλος εξετάζονται οι οικονομικές και οι δημογραφικές συνέπειες της στους πληθυσμούς που επλήγησαν. Το επόμενο κομμάτι της εργασίας πραγματεύεται τις περιπτώσεις των σεισμών στην υπό εξέταση περίοδο. Καταγράφονται και πάλι οι μαρτυρίες των γραπτών πηγών σχετικά με τα σεισμικά φαινόμενα και ακολουθεί μία προσπάθεια εξαγωγής συμπερασμάτων σε ό,τι αφορά στον αντίκτυπο που μπορεί να είχαν σε κάθε περιοχή, αν και οι πληροφορίες που μας παραδίδονται σχετικά με τους σεισμούς είναι πενιχρές. Τέλος ακολουθεί μία παρουσίαση του τρόπου με τον οποίο αντιμετώπιζαν τα δεινά οι διάφοροι πληθυσμοί, αλλά και των αντιλήψεις τους σχετικά με τα αίτια αυτών.
description: The aim of the present thesis is the study of both epidemics and seismic phenomena during the period from 717 to 775. Therefore it spans the largest part of the 8th century and more specifically the period that the Byzantine throne was occupied by the Isaurian emperors Leo III (717-741) and Constantine V (741-775). Geographically the focus is mainly on the areas within the boundaries of the Byzantine Empire, but also extends to areas of the Arab Caliphate and Italy, in order to enable, for the case of the outbreaks of bubonic plague, the study of disease progression. Moreover these areas are of great interest for a further reason, because of the commercial and political contacts they maintained with the Byzantine Empire. As revealed by the study of the sources most of the cases of epidemics concerned outbreaks of bubonic plague. For this reason, initially was examined the nature of the disease, its pathology and the means of transmission. Then is presented in detail the transmission route of the first outbreak of the bubonic plague in the reign of Justinian and are referred the following appearances till we reach the period under consideration. For this period (717-775) all the available written sources are recorded and interpreted and then follow the conclusions of their study. More specifically those concern to the transmission of the disease from one area to another through the commercial and the military roads, even to the actions carried out both the residents and the authorities of the affected areas in order to cope with the disaster, but also to the perceptions of the population on the causes of these calamities. Finally are examined the economic and demographic consequences of the populations affected by the disease. The next part of this thesis deals with the cases of earthquakes in the period under review. Once again are recorded the testimonies of the written sources on the seismic phenomena and following an attempt to draw conclusions regarding the impact they may have had in each area, although the information delivered to us on earthquakes is poor. Finally follows a presentation of the way the various populations faced with the suffering, but also of the perceptions of the causes of these.